betalingspåkrav
Betalingspåkrav er hjælp fra fogedretten til at indkræve gæld på op til 100.000 kr. Et betalingspåkrav er en forenklet inkassoproces. 
Hvis nogen skylder én penge, kan man få rettens hjælp til at indkræve beløbet ved at indlevere et betalingspåkrav til ens lokale byret. Det er fogedretten, der behandler sagen. Man kan vælge den forenklede inkassoproces, hvis man har en klar forventning om, at skyldneren er enig i, at vedkommende skylder én penge. Den samlede gæld må dog ikke overstige 100.000 kr. ekskl. renter og sagsomkostninger.
Det særlige ved denne forenklede inkassoproces er, at man kun skal rette én henvendelse til fogedretten, som både tager sig af grundlaget for og gennemførelsen af et udlæg.